《奉和别鲁王》
唐代·杨思玄

元王诗传博，文后宠灵优。鹤盖动宸眷，龙章送远游。

函关疏别道，灞岸引行舟。北林分苑树，东流溢御沟。

鸟声含羽碎，骑影曳花浮。圣泽九垓普，天文七曜周。

方图献雅乐，簪带奉鸣球。

作者简介：杨思玄，生卒年不详。弘农华阴 (今属陕西)人。杨师道兄子。龙朔中，为中台司列少常伯，为选人所讼而免官。高宗时官至吏部侍郎、国子祭酒。《全唐诗》卷四四录其诗两首，《全唐文》卷二○三录其文一篇。生平事迹见《旧唐书》卷六二《杨师道传》、《新唐书》卷七一下《宰相世系表》一下、《南部新书》甲卷。